cyanic-selkie/wikianc huggingface dataset:
Bold (telekanal)
bold — «Canadian Broadcasting Corporation» məxsus Kanadalı ingilis birinci kateqoriya rəqəmsal kabel kanalı. Yayın məzmunu — mədəniyyət və idman sahələrinə həsr olunmuş filmlər, proqramlar yayımlayır.
Tarixi
Kanalın Radio, Televiziya və Telekommunikasiya Komissiyası tərəfindən 24 Noyabr 2001-ci ildə lisenziya alıb. Əvvəlcə kanal Corus Entertainment və Kanadalı Yayımları Şirkətinin ortaq layihəsi olan və sırasıyla səhmlərin 70% və 30% aid idi.
Arçana Sorenq
Arçana Sorenq — Hariadan olan ətraf mühit fəalı. Onun fəaliyyəti iqlim dəyişikliyi haqqında məlumatlılığın artırılmasına, habelə yerli xalqların adət-ənənələrinin və mədəniyyətinin sənədləşdirilməsinə, qorunmasına və təbliğinə həsr olunub.
Sorenq təşkilatın gənclər strategiyasının bir hissəsi olaraq Birləşmiş Millətlər Təşkilatının Baş Katibi tərəfindən qurulmuş İqlim Dəyişiklikləri üzrə Gənclər Məsləhət Qrupunun yeddi üzvündən biri seçilir.
Bioqrafiya
Sorenq Hadiya xalqındandır və Odişa ştatının Sundarqarx rayonundakı Rajqanqpure şəhərində böyüyüb. O, atasının ölümündən sonra ətraf mühit fəalı olur. O, həyatı boyu Hindistan Katolik Gənclər Hərəkatının fəal üzvü olmuşdur.
Oğlaqqıran
Haqqında
Novruzda, baharın əvvəllərində qəfildən başlanan küləkli, soyuq günlərə Oğlaqqıran adı veriblər. Bu müddətdə qışdan zəif çıxan heyvanlar, ilk növbədə, oğlaqlar – keçi-çəpiş, qoyun-quzu soyuğa davam gətirmir, tələf olurlar. Bu müddət bir çox yerlərdə "danaqıran” adı ilə də tanınır. Elat camaatı həmin dövr üçün "davar doymaz, yatar durmaz, gedər gəlməz” - deyir. Odur ki, bu zaman üçün mərəkdə (samanlıqda) yem ehtiyatı saxlanılır.
Oğlaqqıran ayı ilə bağlı fərqli fikirlər də var. Sentyabr ayının ilk günlərinin "oğlaqqıran dövrü" adlandırılmasına da təsadüf edilir. Buna səbəb isə həmin vaxt oğlaqların daha çox kəsilməsidir. Yaşlı insanlar söyləyirlər ki, "quyruq doğduqdan" sonra oğlaqların ətindən qoxu gəlir. Ona görə də damazlıq oğlaqlar seçilir və qalanları kəsilir. Bu dövrdə yağlı quzu ətindən daha çox çəpiş ətinə üstünlük verilir. Naxçıvan kəndlərində həmin dövrdə belə çəpişlərin bir qismi qurbanlıq kimi kəsilir, damazlıqlar isə sürüyə qatılır. Ta qədimdən Əshabi-Kəhf ziyarətgahına da daha çox "oğlaqqıran dövrü"ndə kütləvi axın başlayardı.
Sığorta bazarı
Sığorta bazarı — sığorta xidmətlərinin təklif olunduğu maliyyə bazarının bir hissəsi.
Bu bazarda sığorta xidmətləri sığorta şirkətləri tərəfindən təklif olunur. Sığorta xidmətləri bazarı üçün vacib olan sığorta fəaliyyətinin dövlət tənzimlənməsidir ki, bu da icbari lisenziyalaşdırmanı, sığorta şirkətlərinin maliyyə sabitliyinin təmin edilməsinə nəzarəti nəzərdə tutur.
Sığorta bazarının təşkilinin ən mühüm prinsiplərindən biri sığorta şirkətlərinin ədalətli rəqabətinin təmin edilməsidir. Rusiya Federasiyasında sığorta xidmətləri bazarında ədalətli rəqabət meyarlarını müəyyən edən "Rəqabətin qorunması haqqında" xüsusi qanun mövcuddur.
Azərbaycan müstəqillik illərindən sonra, yerli sığorta bazarı formalaşmağa başladığı vaxtdan etibarən, cəmi 2 xarici kapitalla işləyən sığorta şirkəti daha uzun dövrdə bazarda fəaliyyət göstərmişdir. Onlardan biri 90-cı illərin sonunda Azərbaycan-Türkiyə müştərək müəssisəsi olaraq yaradılmışdır (Başak-İnam Sığorta Şirkəti) və sonradan bu şirkət müstəqil yerli şirkət kimi fəaliyyət göstərmişdir. 2017-ci ildə isə maliyyə vəziyyətinə əsaslanaraq, sığorta requlyatoru tərəfindən şirkətin lisenziyası ləğv edilmişdir. Xarici şirkət olaraq, yerli bazarda 2-ci ən uzun müddət fəaliyyət göstərən şirkət isə "AXA MBASK" şirkəti olmuşdur ki, bu da Fransaya məxsus qlobal "AXA" şirkətinin törəmə müəssisəsi olmuşdur.
Bu şirkət ilk olaraq, yerli "MBASK" şirkətinin səhmlərinin 51%-ni alaraq fəaliyyətə başlamış, sonrakı illərdə şirkətin səhmləri 100% qlobal "AXA" şirkətinə satılmışdır. Yerli bazarda təxminən 8 il ərzində ciddi uğur qazanan və göstərdiyi xidmətlərin keyfiyyəti ilə seçilən şirkət artıq 2019-cu ildən etibarən öz faəliyyətini Azərbaycan sığorta bazarında və bir sıra başqa ölkələrdə məhdudlaşdırmağa qərar vermişdir. Xarici sığorta şirkətlərinin Azərbaycanda fəaliyyət göstərməsinin mənfi və müsbət tərəfləri mövcuddur. Müsbət tərəf kimi onu qeyd etmək olar ki, xarici sığorta şirkətinin yerli bazarda fəaliyyəti özü ilə gətirdiyi korporativ sığorta xidməti mədəniyyətinin yüksək olması ilə, yeni texnologiyaların tətbiqi ilə, yeni məhsulların bazara çıxarılması ilə, agent şəbəkəsinin yaradılması ilə və s. kimi müsbət amillərlə səciyyələnir.
Dünya sığorta bazarı
XX əsrin ikinci yarısından başlayaraq müxtəlif ölkələrin sığorta bazarları vahid beynəlxalq sığorta məkanının yaradılması istiqamətində fəal şəkildə inkişaf etməyə başladı. Milli sığorta bazarlarının bu inteqrasiya tendensiyası sığorta işinin bütün sahələrinə təsir göstərmişdir.
2017-ci ildə dünyada bütün sığorta şirkətləri tərəfindən toplanan sığorta haqlarının həcmi əvvəlki illə müqayisədə 1,5% artaraq 4,9 trilyon ABŞ dolları təşkil edib.
NGC 475
NGC 475, Yeni Baş Kataloqda qeydə alınmış qalaktikadır. Göy üzündə Balıqlar bürcü istiqamətində yerləşir. E0 tipli. tərəfindən ildə 121.92 sm (48 inç) ölçülü  vasitəsilə kəşf edilmişdir.
Sığorta bazarı
Dünya sığorta bazarı
Sığortanın inkişafında dünya liderləri inkişaf etmiş ölkələr və bəzi offşor zonalardır.
İmren Aykut
İmren Aykut — Türkiyə iqtisadçısı və dövlət xadimi.
Bioqrafiyası
1940-cı ildə Türkiyənin Adana ili Kozan şəhərində anadan olmuşdur. Atatürk adına ibtidai məktəbi, sonra Adanadakı qızlar liseyini bitirir. 1964-cü ildə İstanbul Universitetinin İqtisadiyyat fakültəsini bitirmişdir.
Sonra İngiltərədəki Oxford Universitetində oxuyur. İşçi-işəgötürən münasibətləri, əmək münasibətləri və həmkarlar ittifaqları üzrə təhsil alır. Bundan sonra Norveçdəki Oslo Universitetində "müəssisə rəhbərliyində işçilərin iştirakı" proqramı üzrə təhsil alır. Daha sonra İttifaqlar Konfederasiyasında və İngiltərədəki Əmək Nazirliyində müxtəlif araşdırmalarla məşğul olur. Doktor dərəcəsini "İşçilər üçün valyuta məzənnələri (Türkiyə xaricində) və bunların Türk iqtisadiyyatı baxımından təhlili" adlı işinə görə almışdır.
1964–1975-ci illərdə Aykut iki həmkarlar ittifaqında kollektiv əmək mübahisələri şöbəsinin müdiri, 1975–76-cı illərdə işçi-işəgötürən münasibətləri üzrə mütəxəssis və kağız işçiləri həmkarlar ittifaqının baş katibi vəzifələrində çalışmışdır.
Siyasi karyera
1983-cü ildə Milliyyətçi Demokratik Partiyanın qurulmasında iştirak edir. 1986-cı ildə Milliyyətçi Demokrat Partiyası ləğv edildikdən sonra Anavətən Partiyasına qatılır. 1987, 1991, 1995-ci illərdə ümumi seçkilərdə İstanbuldan millət vəkili və 1999 Adanadan millət vəkili seçilir.
1983–1999-cu illərdə Türkiyə Böyük Millət Məclisinin üzvü vəzifəsini icra etmişdir. Turqut Özal və Yıldırım Akbulut hökumətlərində Əmək və Sosial Müdafiə naziri vəzifəsində çalışıb. Məsud Yılmazın iki ofisində Dövlət Naziri vəzifəsini də icra edib. 30 iyun 1997-ci ildən 11 yanvar 1999-cu ilədək İctimai işlər və mənzil tikinti naziri işləyir. Ümumi seçki yolu ilə parlamentə girdikdən sonra bu vəzifəyə gələn ilk türkiyəli qadın nazirdir.
Dmitri Uşakov
Dmitri Uşakov  — rus və sovet dilçisi, rus yazımının islahatının təşkilatçılarından biri, SSRİ Elmlər Akademiyasının müxbir üzvü (1939). Əsasən rus dilinin əsas izahlı lüğətlərindən birinin redaktoru və həmmüəllifi kimi tanınır.
Con Uollis
Con Uollis — ingilis din xadimi və riyaziyyatçısı. Riyazi analizin qabaqcıl yaradıcılarından hesab olunur. 1643–1689-cu illər arasında o, Parlamentdə və daha sonra kral məhkəməsində baş kriptoqraf vəzifəsində çalışmışdır. O, sonsuzluq anlayışını təmsil etmək üçün ∞ simvolunu təqdim etməsi ilə məşhurdur. Eyni şəkildə, sonsuz kiçik anlamı üçün 1/∞ təqdim etmişdir. Con Uollis Nyutonun müasiri və erkən riyazi intibah dövrünün ən böyük ziyalılarından biri kimi qəbul olunur.
Siyah Kəmər (Əsədabad)
Siyah Kəmər - İranın Həmədan ostanının Əsədabad şəhristanının Mərkəzi bəxşinin ərazisinə daxil olan kənd.
Əhalisi
2016-cı ilin məlumatına görə kənddə 28 nəfər yaşayır (10 ailə).
Ədalət Şükürov
Ədalət Şükürov (Ədalət Zakir oğlu Şükürov; d. 22 aprel 1966, Sumqayıt, Azərbaycan SSR, SSRİ) — Azərbaycanlı müğənni. Azərbaycan Respublikasının əməkdar artistii, Dağıstan Respublikasının Xalq Artisti. Azərbaycan Kikboksinq Federasiyasının Sumqayıt şəhər Klubunun sədri, iqtisad elmləri namizədi.
Həyatı
Ədalət Şükürov 22 aprel 1966-cı ildə Sumqayıt şəhərində anadan olub. Əslən Qazax rayonunun Kəmərli kəndindəndir. Orta məktəbi bitirdikdən sonra, hərbi xidmətə yollanıb. 3 il "Novaya Zemlya" adasında, sualtı qayıqda hərbi xidmətini çəkib. Hərbi xidməti bitirib, geri döndükdən sonra 1987-ci ildə Sankt-Peterburq Mədəniyyət Universitetinin "kütləvi tədbirlər rejissoru" fakültəsinə daxil olur. Ali təhsil aldıqdan sonra Ədalət Şükürov Sankt-Peterburqun 5-ci kanalında efirə gedən "Adamovo yabloko" verilişində rejissor işləyir. Bir müddət sonra o, Luqa şəhərinin baş rejissoru işləyir və kütləvi tədbirlər keçirir. "Salsa Viva" rəqs məktəbini bitirib. Baltik Turizm və Biznes Akademiyasında aspirantura oxuyub. Elmi işini Sankt-Peterburqda müdafiə edib. 2007-ci ildən İqtisad elmləri namizədidir. Dizaynerliklə də məşğul olan Ədalət Şükürov, arabir rəssamlıq da edir.
Azərbaycan, İngilis, İspan və Rus dillərini bilir.
Karyerası
1992-ci ildən mahnı bəstələməyə və şeirlər yazmağa başlayır. Daha sonra musiqi və mətnləri aranjman edərək, ifa edir. Oxuduğu mahnılar xüsusilə Azərbaycanda çox sevildiyindən O, 2000-ci ildə Azərbaycana gəlir və fəaliyyətini burada davam etdirir. Həmin zamanlar Dağıstanda da çox sevilir və ora dəvət alır. 2000-ci ildən etibarən mütəmadi olaraq Dağıstanın əhəmiyyətli tədbirlərində çıxış edir. Onların arasında "Dərbəndin ad günü", "Gənclər Günü", Respublika və konstitusiya günü və digərləri kimi əhəmiyyətli tədbirlər var. Ədalət Şükürova 16 may 2006-cı ildə Azərbaycan və Rusiya dövlətləri arasında Mədəniyyət münasibətlərinin təbliğatı və inkişafında aktiv iştirak etdiyinə görə Azərbaycan Respublikasının prezidenti İlham Əliyevin Sərəncamı ilə Azərbaycanın əməkdar artisti fəxri adı verilib. 22 aprel 2008-ci ildə Dağıstan Respublikasının prezidenti Muxu Əliyev tərəfindən Dağıstanın əməkdar artisti fəxri adı verilib. 22 iyun 2015-ci ildə Dağıstan Respublikasının prezidenti şəxsən Ramazan Abdulatipov tərəfindən böyük təqdimatla Dağıstanın xalq artisti fəxri adı verilib. Bundan başqa, ona "Dağıstanda xidmətlərinə görə" medalı da təqdim olunub.
Mükafatları
Aşağıdakı siyahıda Ədalət Şükürovun mükafatları göstərilmişdir.
Mircan Təbrizi
Mircan Təbrizi — Azərbaycan da doğulmuş məşhur sufi, övliya Kubrəviyyə şeyxi.
Həyatı
Şafi’i məzhəbinə  mənsub  fəqih  idi. Şah İsmayıl  Xətainin  Təbrizi  ələ  keçirməsindən sonra təzyiq  və  təqibə  məruz  qaldığı  üçün  vətəni  tərk  edib  Suriyaya,  Hələb  şəhərinə getmişdi. Hələbdə yaşamış  və  burada  tədrislə  məşğul  olmuşdu. H. 934-cü  ilin  şaban ayında (may 1528) isə Dəməşqə köçmüş və tədris fəaliyyətini burada davam etdirmişdi. Mircan Təbrizi Kubrəviyyə təriqətinə mənsub sufi idi. H. 935-ci ilin  məhərrəm ayında (sentyabr 1528) Dəməşqi tərk edərək Azərbaycana getmiş və h. 936-cı ildə (1529) vəfat etmişdi.
Spinner
thumb|Spinner
Spinner — fırlanan əyləncəli oyuncaq. İstehsalat materiallarından asılı olmayaraq, spinners fırlanma zamanı titrəyir. Spinnerin çəkisi fırlanma həcminə təsir göstərir.
Şir-Daşı (Kuril adaları)
Şir-Daşı adası  — Kuril adalarının Böyük Kuril cərgəsinə daxil olan ada. Uzaqdan uzanmış şiri xatırlatdığından bu cür adlandırılmışdır. İturup adası sahillərində yerləşən Lvinaya Past vulkanının kraterində yerləşən körfəzdə qərarlaşır. Sönmüş vulkanın kraterinin su səthini təşkil edir. Ada ovalvari formaya malik olub 162 metr hündürleyə malikdir. Adanın üzərinin böyük hissəsi mamır və şibyələrlə örtülülmüşdür. Ada bütünlüklə dumanla örtüldüyü zaman naviqasiya üçün böyük təhlükə yaranır.
1945-ci ildən ada SSRİ daha sonradan isə Rusiyanın ərazisi olur. Rusiya adamı Saxalin vilayətinin Kuril şəhər dairəsi ərazisinə daxildir. Ancaq Yaponiya adaya iddia edir və onu Hokkaydo prefekturasının Nemura subprefekturası ərazisi hesab edir.
Duhdərəsi (Pərsabad)
Duhdərəsi — İranın Ərdəbil ostanının Pərsabad şəhristanı ərazisinə daxil olan kənd.
Moreya krallığı
Moreya krallığı — Venesiya Respublikası tərəfindən 1684–1699-cu illərdə Moreya müharibəsi zamanı Osmanlı imperiyasından alındıqdan sonra Peloponnes yarımadasına verilmiş rəsmi ad. Venesiyalılar ölkəni yenidən məskunlaşdırmağa, kənd təsərrüfatını və iqtisadiyyatını dirçəltməyə cəhd etmiş və uğurlu olmuşdular, lakin onlar nə yerli əhalinin əsas hissəsinin dəstəyini ala, nə də yeni mülklərini hərbi yolla möhkəmləndirə bilmişdilər. Nəticədə bu krallıq 1715-ci ilin iyun-sentyabr aylarında baş tutan qısamüddətli müharibədə Osmanlı türkləri tərəfindən yenidən ələ keçirilmişdi.
Viçada
Viçada —  Kolumbiyanın departamentlərindən biri, ölkənin şərq hissəsində Orinoko çayı, şimal hissəsində Venesuela ilə sərhəddir. İnzibati mərkəzi Puerto-Karreno şəhəridir.
Bələdiyyələri
thumb|250px|left|Viçada departamentinin bələdiyyələri.
Viktor Obnorski
Viktor Pavloviç Obnorski — Rusiya inqilabçısı.
Həyatı
Viktor Pavloviç Obnorski 23 noyabr 1851-ci il tarixində Rusiya imperiyasının Voloqda quberniyasındakı Qryazovetsdə anadan olmuşdur. O, 1871–1872-ci illərdə Peterburqda fəhlə dərnəklərinin yaradılmasında iştirak etmişdir. Obnorski 1873-cü ildən gizli fəaliyyətə keçmiş, bir müddət London, Paris və Cenevrə şəhərlərində yaşamışdır. O, "Rus fəhlələrinin Şimal ittifaqı"nın təşkilatçılarından və proqramın müəlliflərindən idi. Obnorski 1879-cu ildə olunmuş, 10 il katorqa cəzasına məhkum edilmişdir. O, 1909-cu ildən Kuznetsk şəhərində (indiki Novokuzentsk) polisin nəzarəti altında yaşamışdır. Oktyabr inqilabına şahid olan Obnorski 17 aprel 1919-cu il tarixində, 67 yaşında, müvəqqəti Rusiya dövlətinin Tomsk şəhərində vəfat etmişdir.
Selfi çubuğu
thumb|Turist selfi çubuğu ilə
Selfi çubuğu — smartfon və ya qol uzunluğu kənarında kamera ilə selfi tutmaq üçün bir monopod.
Milli təsviri sənət muzeyi (Buenos-Ayres)
Milli təsviri sənət muzeyi (, MNBA) — Buenos-Ayres şəhərinin Rekoleta rayonunda yerləşən incəsənət muzeyi. 2004-cü ildə muzey Neuken şəhərində öz filialını açdı.
Tarixi
İlk muzeyin direktoru argentinalı şərhçi və rəssam Eduardo Şiaffino olmuşdur. Muzey 23 dekabr 1895-ci ildə Florida küçəsində aşılmışdır. 1909-ci ildə muzay San-Martina meydanına köçmüşdür, əsaslı restavrasiyadan sonra Buenos-Ayres yerləşmişdir. 1955—1964-ci illərdə Xorxe Romero Bresta direktorun başçılığı altinda muzey, həm interyer həm də dizayn baxımından modernləşmişdir. 1961-ci ildə müvəqqəti bir pavilyon açıldı, muzey müasir sənət əsərlərini əldə etdi. Müasir Argentina sənət pavilyonu 1980-ci ildə açılmışdır. Bu otaqda ümumi sahəsi 1536 kvadratmetr olan və 34 muzey binasının ən böyük sahəsi olan sərgi salonunun ümumi sahəsi 4,610 kvadrat metrdir. Muzeyin daimi sərgisi 688 əsas əsər və 12 mindən çox məqalə, fraqment, dulusçuluq və digər kiçik işlərə malikdir. 2004-cü ildə açılan Neuken şəhərindəki muzey şöbəsi, 215 əsərlə yanaşı, müvəqqəti sərgilərlə daimi bir sərgiyə ev sahibliyi edən 2500 kvadrat metrlik 4 sərgi salonu ilə fəaliyyət göstərir.
Kolleksiyalar (Buenos-Ayres)
Argentinalı rəssamlar
İvan İliçin ölümü
İvan İliçin ölümü - Lev Tolstoyun 1886-cı ildə yazdığı realist roman. Roman Tolstoyun həyatının son dövründə ortaya qoyduğu yeni əxlaq anlayışının ilk nümunələrindən biri hesab olunur. L.Tolstoy bir məktubunda qeyd edir ki, bu əsər adi bir adamın adi ölümünün öz gözündən təsviridir.
Mövzusu
Əsər İvan İliçin son günlərində çəkdiyi əzablı ağrılar və ölümü üzərində qurulmuşdur. Əsər sırf maddi mənfəətə köklənmiş bir həyatın mənasızlığını, mənfəətin bitdiyi və mənəvi ağrıların dözülməz həddə çatdığı halı əks etdirir. Tolstoyun 1870-ci illərin sonuna doğru özüylə girişdiyi ağır hesablaşma nəticəsində girdiyi çətin böhranın ardından qələmə aldığı romanın ilk səhifələrindən görünür ki, İliçin evlilik həyatında atdığı səhv addımlar və həyatında  yanlış  insanların olması həyatını mənasızlaşdıran başlıca ünsürlərdir.
Xəlil Ağamirov
Xəlil Ağamir oğlu Ağamirov — Azərbaycan-sovet inqilabçısı və dövlət xadimi. Türküstan və Azərbaycanda inqilabi fəaliyyət göstərmiş, Azərbaycan SSR xalq meşə sənayesi komissarı (1936–1937), Naxçıvan MSSR Mərkəzi İcraiyyə Komitəsinin sədri (1932–1934), Azərbaycan SSR xalq təchizat komissarı (1931–1932) kimi vəzifələrdə çalışmış, Zaqatala qəzasının rəhbərlərindən olmuşdur. Siyasi repressiyaya uğramışdır.
Həyatı
Xəlil Ağamir oğlu Ağamirov 1897-ci ildə Zaqatala dairəsinin (hazırda Qax rayonu) Qaxbaş kəndində, kəndli ailəsində anadan olmuşdur. İbtidai təhsilini ikisinifli məktəbdə almış, 8 yaşından muzdurluq etmişdir. 1910-cu ildə Bakıya gələrək "Kaspi" mətbəəsində işə girmiş, 1912-ci ilədək burada mürəttiblik etmiş, inqilabi ədəbiyyat yaymaqla məşğul olmuşdur.
1912-ci il Xəlil Ağamirov Daşkəndə köçərək Türküstan hökumət mətbəəsində işləmiş və inqilabi işi davam etdirmişdir. 1917-ci ildə polis tərəfindən izlənərək həbs edilsə də, bir aydan sonra həbsxanadan qaçmış və həmin ildə bolşeviklər partiyası üzvlüyünə qəbul edilmişdir. Türküstan Qızıl qvardiyasına könüllü yazılmış, Kolçak, Dutov və Biçeraxov tərəfdarlarına qarşı, Fərqanə müvəqqəti hökumətinə qarşı döyüşlərdə və Daşkənd eserlərinin üsyanı yatırmaqda iştirak etmişdir. 1919-cu ildə Kolçak ordusuna qarşı döyüşlər zamanı ağır yaralanaraq ordudan tərxis edilmişdir. 1919-cu ildən 1920-ci ilin axırınadək Daşkənd partiya təşkilatlarında çalışmışdır. Daşkənd Şəhər Partiya Komitəsinin Rəyasət Heyətinin üzvü və Türküstan MSSR Mərkəzi İcraiyyə Komitəsinin üzvü olmuşdur.
Xəlil Ağamirov 1927–1928-ci illərdə zəlzələ nəticəsində dağılmış Şamaxı şəhərinin bərpa edilməsində fövqəladə müvəkkil olmuş, 1928–1929-cu illərdə yenidən Azərbaycan K(b)P Zaqatala Qəza Komitəsinin katibi, 1929–1930-cu illərdə isə Zaqatala-Şəki Mahal İcraiyyə Komitəsinin sədri vəzifələrində işləmişdir. 1930–1931-ci illərdə "Azərmeyvəşərabbirliyi" idarə heyətinin sədri olmuş, 1931-ci ildə Azərbaycan SSR xalq təchizat komissarı təyin edilmişdir. 1932–1934-cü illərdə Naxçıvan MSSR Mərkəzi İcraiyyə Komitəsinin sədri, 1935-ci ildə Azərbaycan K(b)P Masallı Rayon İcraiyyə Komitəsinin sədri, 1936–1937-ci illərdə isə Azərbaycan SSR xalq meşə sənayesi komissarı vəzifələrində işləmişdir.
Xəlil Ağamirov dəfələrlə Azərbaycanın rəhbər partiya və sovet orqanlarının tərkibinə seçilmişdir. 1929–1931-ci illərdə Azərbaycan K(b)P Mərkəzi Komitəsinin, Zaqafqaziya SFSR Mərkəzi İcraiyyə Komitəsinin və Azərbaycan SSR Mərkəzi İcraiyyə Komitəsinin, Bakı Sovetinin deputatı seçilmişdir.
Həbsi və ölümü
Xəlil Ağamirov Stalin repressiyalarının qurbanı olmuşdur. O, 15 noyabr 1937-ci ildə millətçilik ittihamı ilə həbs edilmiş və Ümumittifaq Kommunist (bolşeviklər) Partiyası üzvlüyündən çıxarılmışdır. 5 iyun 1939-cu ildə Xalq Daxili İşlər Komissarlığının xüsusi iclasında 8 il müddətinə azadlıqdan məhrum edilərək islah-əmək düşərgəsinə göndərilmiş, 1940-cı ildə orada vəfat etmişdir. Ölümündən sonra, 1956-cı ildə ona bəraət verilmiş və partiya üzvlüyü bərpa edilmişdir.
İsmayılkəndi-i Do (Pərsabad)
İsmayılkəndi-i Do — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 150 nəfər yaşayır (30 ailə).
Bu oğlanın həyatı (film)
Bu oğlanın həyatı və ya orijinal adı ilə This Boy's Life — 1993-cü ildə Tobias Volfla eyniadlı filmin ekranlaşdırılmasıdır. Rejissoru Michael Caton-Cons olan və Tobias Wolffdan ekranlaşdırılan filmdə baş rolları Leonardo Di Kaprio, Duight Hansen, Robert De Niro və Ellen Barkin canlandırıb.
Süjet xətti
Həyat yoldaşından boşanan Karolin oğlu Tobini də özü ilə aparır və 1950-ci illərdəki Amerikada səyahət səfərinə başlayır. Bəzi şəhərlərdə yeni insanlarla tanış olan və onlarla qısa müddətli əlaqələrə girən Caroline, bu münasibətlərin hər dəfə müvəffəqiyyətsizliklə nəticələnməsindən sonra yenidən yola düşür. Bu arada Tobi də özünə onu tez-tez problemlərə salacaq yeni dostlar tapır.
Yeni həyata başlamaq əzmində olan Karolin nəhayət avtomobil ustası Duaytla tanış olur və onun doğru insan olduğunu düşünərək onunla evlənir. Bununla belə, təqaüdçü hərbçi olan Duayt əslində sadist bir intizamçıdır. Eyni zamanda Tobi də şəhərdən qaçmaq istəyir.
Kassa
Film 9 aprel 1993-cü ildə məhdud sayda efirə buraxıldı və həftəsonu 74,425 dollar gəlir əldə etdi; Aprelin 23-də nümayiş etdirildikdən sonra film 10-cu kassada açıldı və 1.519.678 dollar gəlir əldə etdi. Film nəhayət, 4,104,962 dollar gəlir əldə edərək, efirlərdən çıxarıldı.
Tənqidlər
Film çox müsbət rəylər əldə etmişdir; “Rotten Tomatoes” şərh yığan veb saytı filmə 76%-lik reytinq vermişdir. Metacritic isə filmə 100/60 bal vermişdir.
Ev mediası
Bu oğlanın həyatı filminin DVD-si 13 May 2005-ci ildə buraxılmışdır.
Tobias Volf
Tobias Conatan Ansel Volf (Tobias Jonathan Ansell Wolff ) Amerikalı qısa hekayə yazıçısı, memuarist, romançı və yaradıcı yazı müəllimidir. O, memuarları, xüsusən də “Bu oğlanın həyatı” (1989) və “Fironun ordusunda” (1994) kitabları ilə tanınır. Dörd hekayə kolleksiyası və iki roman yazmışdır.
Cavid Hüseynov (əsgər, 1993)
Cavid Hümbət oğlu Hüseynov — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Cavid Hüseynov 1993-cü il dekabrın 12-də Tovuz rayonunun Alakol kəndində anadan olub. 2000–2011-ci illərdə N. Sadıqov adına Alakol kənd tam orta məktəbində təhsil alıb. Subay idi.
Hərbi xidməti
2012–2013-cü illərdə Azərbaycan Silahlı Qüvvələrinin "N" saylı hərbi hissəsində xidmət edib.
2014-cü ildən Xüsusi Təyinatlı Qüvvələrin "N" saylı hərbi hissəsində xidmət edirdi.
Cavid Hüseynov məharətli snayperçi idi. O, snayper təlimatçısı olub; dəfələrlə "Ən yaxşı snayper" fəxri fərmanı ilə təltif edilib. 2019-cu ildə Belarus hərbi idman oyunları üzrə snayper yarışında 21 ölkə iştirakçısı arasında komanda hesabında 2-ci, fərdi yarışda 1-ci yeri tutub.
İkinci Qarabağ müharibəsində iştirakı
Azərbaycan Silahlı Qüvvələrinin əsgəri olan Cavid Hüseynov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Laçın və Qubadlının azadlığı uğrunda gedən döyüşlərdə snayperçi kimi iştirak edib.
Cavid Hüseynov oktyabrın 27-də Qubadlı döyüşləri zamanı şəhid olub. Tovuz rayonunun Alakol kəndində torpağa tapşırılıb.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Cavid Hüseynov ölümündən sonra "Vətən uğrunda" medalı ilə təltif edildi.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Cavid Hüseynov ölümündən sonra "Kəlbəcərin azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını və xidməti vəzifələrini yerinə yetirən zaman fərqləndiyinə görə Azərbaycan Prezidenti İlham Əliyevin 30.12.2020-ci il tarixli Sərəncamına əsasən Cavid Hüseynov ölümündən sonra "Hərbi xidmətlərə görə" medalı ilə təltif edildi.
Azərbaycani
Azərbaycani — Azərbaycanda işlədilən təxəllüs.
İnteraksionist dualizm
İnteraksionist dualizm (interaksizm) — qarşılıqlı təsirdə olan və eyni zamanda bir-birindən asılı olmayaraq mövcud olan iki substansiyanın, materiya və şüurun mövcudluğunu güman edən idrak ​​fəlsəfəsi ndəki istiqamətlərdən biridir. Bu cərəyanın banisi ilk dəfə psixofiziki problemi ruh və bədən arasındakı əlaqə problemi kimi qoyan və onun dualistik həllini təklif edən Rene Dekart dır. Dekartdan iki əsr sonra interaksionist konsepsiya ingilis həkimi və fizioloqu Vilyam Karpenter tərəfindən irəli sürülmüş və onu 1879-cu ildə nəşr olunmuş “Psixi fiziologiyanın Prinsipləri”ndə təsvir etmişdir. Müqayisə üçün bir avtomobil və sürücü və ya skripka və musiqiçi nümunəsi verirlər: maddələrin hər ikisi bir-birindən asılıdır və onlardan biri yoxdursa / işləmirsə, nəticədə sıfır olacaq.
İnteraksionizm hal-hazırda elmi əsaslı bir nəzəriyyə hesab edilmir və çox az sayda müasir elm adamı tərəfindən dəstəklənir. Onların arasında ən məşhur Nobel mükafatı laureatı Con Ekkls Karl Popperlə birlikdə sinapslarda maddi və mənəvi maddələrin qarşılıqlı təsirinin hipotetik mexanizmini təklif etmişdir.
Nəzəriyyənin tərəfdarlarının qarşılaşdıqları əsas problem ondan ibarətdir ki, materiya ilə şüurun qarşılıqlı təsir mexanizmini, əgər onları bir-birindən ayrı və müstəqil mövcud hesab etsək, məntiqi ardıcıl şəkildə izah etmək mümkün deyil. Bu qəbildən olan nəzəriyyələr də onları eksperimental olaraq sınaqdan keçirməyə çalışarkən ciddi metodoloji çətinliklərlə qarşılaşır. İkinci problem müasir fizikanın səbəbli qapalı olması ilə bağlıdır, yəni onun qanunları istənilən fiziki sistemin təkamülünü determinist şəkildə təsvir edir.
Klassik fizikanın qanunlarına əsaslanan interaksionist dualizm klassik interaksionist dualizm adlanır və 300 ildən artıqdır tənqid olunur. Kvant mexanikasının yaradılmasından sonra şüurun kvant nəzəriyyəsi və kvant interaksionist dualizmi yaratmağa cəhdlər edildi.
İndira Radiç
İndira Radiç (Индира Радић ) — Serb pop xalq müğənnisi. Serbiyalı Şakira olaraq anılır.
Bioqrafiyası
İndira Subotiç Bosniyanın Doboy şəhərinin yaxınlığındakı Draqalovtsi kəndində Bosniya serblərinin ailəsində anadan olmuşdur. Hindistanın baş naziri İndira Qandinin şərəfinə adlandırılmışdır. Kiçik yaşlarından valideynləri onun müğənni istedadını fərq etdilər, buna görə də çox kiçik yaşlarından İndira bir çox musiqi yarışmasında iştirak edir. Məktəbi bitirdikdən sonra doğma məmləkətindəki tibb kollecinə daxil olur. Üç il Zaqrebdəki Stoyanoviç Mladen xəstəxanasında tibb bacısı kimi çalışır və 90-cı illərin əvvəllərində Serbiyaya köçür. 2011-ci ilin dekabr ayında İndira Şərq, şimal, cənub və qərb adlı on beşinci yubiley albomunu buraxdı. Albomda İndira həmkarı Stanko Marinkoviç ilə duetdə fransızca səsləndirdiyi Mariya da daxil olmaqla 17 yeni mahnı daxil idi. Mahnı yayımlandıqdan sonra 24 saat ərzində YouTube portalında 100 mindən çox baxış toplayaraq böyük bir müvəffəqiyyət qazandı və bir həftə sonra videoçarx YouTube tarixindəki bütün şərh videolarından yeddinci yeri tutdu. 2015-ci ildə İndira əsasən Serbiyanın bütün klublarında çıxış edir. Oktyabr ayında 18 ildən sonra Grand Production ilə müqaviləni pozdu və başqa bir City Records şirkəti ilə müqavilə bağladı.
Studiya albomları
<OL> <LI> 1992 — Награда и казна / Mükafat və cəza <LI> 1993 — Због тебе / Səndən ötrü <LI> 1994 — Угаси ме / Məni dəyiş <LI> 1995 — Иди из живота мога / Уходи из моей жизни <LI> 1996 — Круг <LI> 1997 — Издајник / Xain <LI> 1998 — Волиш ли ме ти / Sən məni sevirsən <LI> 2000 — Миленијум /Millenium <LI> 2001 — Где ћемо вечерас / Bu gecə biz hara gedirik <LI> 2002 — Поцрнела бурма <LI> 2004 — Змаj / Əjdaha <LI> 2005 — Љубав кад престане <LI> 2007 — Лепо се проведи <LI> 2008 — Хероји <LI> 2011 — Исток, север, југ и запад / Şərq, qüzey, güney və qərb <LI> 2015 — Нико није савршен / Heç kim mükəmməl deyil </OL>
Pamela
Pamela — ad.
Səmra Əliyeva
Səmra Əliyeva — azərbaycanlı jurnalist, aparıcı və Azərbaycanın birinci qadın futbol şərhçisi.
Həyatı
Səmra Əliyeva 16 sentyabr 1987-ci ildə Bakı şəhərində anadan olub. Atası Ramanadan, anası isə Əmircandandır. 1994-cü ildə Sabunçu rayonunda 80 nömrəli tam orta məktəbin birinci sinifinə gedib və 2005-ci ildə oranı bitirib. 2007-ci ildə Azərbaycan Dövlət Rəssamlıq Akademiyasına (ADRA) qəbul olub və 2012-ci ildə həmin təhsil ocağından "incəsənət əsərlərinin bərpası və ekspertizası" ixtisası üzrə məzun olub. Qiyabi təhsil aldığı illərdə radioda fəaliyətə başlayıb.
Şəxsi həyatı
Səmra Əliyeva 2017-ci ilin sentyabrda AFFA-nın mətbuat xidmətinin rəhbəri Firuz Abdulla ilə ailə həyatı qurdu. 2 övladı var.
Fəaliyyəti
Səmra Əliyeva qiyabi təhsil alan illərdə "Antenn 101 FM" radiosunun elan elədiyi müsabiqəyə qatılaraq müsabiqənin qalib oldu.
2008–2012-ci illərdə "Radio Enerji 101.1FM" radiosunda prodüsser, 2012–2015-ci illərdə isə həmin radioda idman verilişinin aparıcısı olan Səmra Əliyeva, 2013–2015-ci illərdə "İdman Azərbaycan" TV-də "Overtime" verilişin redaktoru oldu. 2015-ci ildə radionda fəaliyyətin dayandıran Səmra Əliyeva, yeni yaranan "CBC Sport" televiziyasında müxbir və şərhçi olaraq çalışmağa başladı.
Səmra Əliyeva 2016–2017-ci illərdə "CBC Sport" televiziyasında "Mənim Liqam № 1", 2017-ci ildə isə "Goalereya" verilişinin aparıcısı oldu. 2017-ci ildə isə o, "Start" verilişinin aparıcısıdır.
Azərbaycan Premyer Liqasının 2019/2020-ci illər mövsümünün 16-cı turu çərçivəsində 2020-ci il fevralın 8-də baş tutan "Neftçi" — "Qarabağ" oyununu şərh edənlərdən biri olan Səmra Əliyeva, bununla Azərbaycanda futbol oyununu şərh edən birinci qadın şərhçi oldu.
NGC 5234
NGC 5234, Yeni Baş Kataloqda qeydə alınmış qalaktikadır. Göy üzündə Sentavr bürcü istiqamətində yerləşir. SB0 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Müzəffər Nərimanov
Həyatı
thumb|Müzəffər Nərimanovun son fotosu|leftNərimanov Müzəffər ilk təhsilini rus-tatar məktəbində almışdır. Bakı realni məktəbində oxuyarkən inqilabi hərəkata qoşulmuşdur. Fevral-burjua demokratik inqilabından (1917) sonra Bakı quberniya ərzaq komitəsinin müvəkkili, Azərbaycanda Sovet hakimiyəti qurulduqdan sonra isə  Nuxa qəza və Zaqatala mahal fövqəladə komissarının müavini olmuşdur. 1921-ci ildə AK (b) P Fabrik və Zavod Rayon Komitəsinin katibi seçilmişdir. 1925-ci ildə  G.V.Plexanov ad. Xalq Təsərrüfatı İnstitutunu bitirmiş, AK (b) P MK təşkilat şöbəsinin müdiri (1925-1927), Azərbaycan SSR Xalq FKM komissarını müavini (1927-1928), ÜİK (b) P Sverdlovsk Dairə Komitəsinin katibi (1929-1930), AK (b) P MK katibi, Ural Vil.İstehlak İttifaqının sədr müavini (1930-1933), AK (b) P MK kütləvi təşkilat şöbəsinin müdiri, Orconikidze Rayon Komitəsinin katibi, Bakı Komitəsinin katibi, sonra II katibi (1933-1937) vəzifələrində çalışmışdır.
ÜİK (b) P-nın 16 və 17-ci qurultaylarının, AKP və Zaqafqaziya kommunist təşkilatlarının bir sıra qurultaylarının nümayəndəsi olmuşdur. Dəfələrlə AK (b) P MK,  ÜİK (b) P Zaqafqaziya Ölkəvə Sverdlovsk Vil.Komitələrinə, Azərbaycan SSR MİK və SSR MİK-nə üzv seçilmişdir. Qırmızı Əmək Bayrağı ordeni ilə təltif edilmişdir.
Müzəffər Əliəkbər oğlu Nərimanov 1937-ci ildə sentyabrın 3-də Mir Cəfər Bağırov tərəfindən həbs edilmişdir. Saxtalaşdırılmış materiallar əsasında onun barəsində irəli sürülən ittihama görə Nərimanov Azərbaycanda fəaliyyətdə olan əksinqilabi təxribatcı və ziyanverici trotskiçi-terrorçu təşkilatın rəhbərlərindən biri kimi alman və türk kəşfiyyatı ilə xəyanətkar əlaqəyə girərək onların tapşırığı ilə Azərbaycanın xalq təsərrüfatına ziyan verən diversiya işlərini həyata keçirmişdir.
İstintaq zamanı M.Nərimanov 200 nəfər haqqında ondan tələb olunan ifadəni vermişdir.
Azərbaycan SSR PNIX-nın 1937-ci il 13 oktyabr tarixli qərarına müvafiq olaraq, o, SSRİ PNIX-nın sərəncamına göndərilmişdir.
RSFRSR  CM-nin 58-1 “a”, 58-2, 58-7, 58-8 və 58-11 maddələri ilə SSRİ Ali Məhkəməsinin hərbi kollegiyasının qərarına əsasən Müzəffər Nərimanov ən yüksək cinayət cəzasına-  bütün əmlakı müsadirə edilməklə - güllələnməyə məhkum edilmişdir. 1938-ci il aprelin 21-də Müzəffər Nərimanov Moskvada güllələnmişdir.
İsmayılkəndi-i Yek (Pərsabad)
İsmayılkəndi-i Yek — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 34 nəfər yaşayır (5 ailə).
Xoraxan Romanlar
Xoraxan qaraçıları Antiziganizm və İslamofobiya arasında ikiqat ayrı-seçkiliklə üzləşirlər.
Teberdo itburnusu
—  aləminin  dəstəsinin  fəsiləsinin  cinsinə aid bitki növü.
Təbii yayılması
Növün arealı Qərbi Elbrusdan Teberda çayının vadisinədək olan əraziləri əhatə edir.
Botaniki təsviri
Cinnamomea DC. seksiyasına daxil olub, R.sosnovskiana Tamamsch. və R.roopaei Lonaez. növlərinə yaxındır. Hündürlüyü 2-3 m-ə çatan, budaqları açıq-qəhvəyi rəngdə olan kol bitkisidir.Gövdəsində qalın iynələri vardır.Yarpaqları ellipsvari,uzunluğu 3,7 sm uzunluğunda, 2,6 sm enində, üst hissədən yaşıl, çılpaq, alt hissədən ağımtıl-yaşıldır. Çəçəkləri çəhrayıdır. Çiçək saplağı hamar, çılpaqdir. Meyvə yumru, yetişdikdə hamar və tünd-qəhvəyi rəngdədir. Çiçəkləmə, meyvə əmələ gətirmə dövrü may-iyun aylarına təsadüf edir.
Azərbaycanda yayılması
Naxçıvan MR-da və Böyük Qafqazda yayılmışdır.
İstifadəsi
Yaşıllaşdırmada rast gəlinmir. Müxtəlif xəstəliklərin müalicəsində yarpaq və çiçəklərindən alınan ekstraktlarda istifadə olunur.
Somür
Somür — qərbi Fransada Maine-et-Loire departamentində yerləşən kommuna.
Tarixi
Tarixi şəhər, Loire və Teo çayları arasında yerləşir və Fransanın ən yaxşı şərablarını istehsal edən Somür, Şinon, Burqöy, Koto-dü-Layon regionları arasındadır.
thumb|Somür kommuna binası thumb|Sesar körpüsü
Araşa
Araşa, Barreyru - d i - Araşa (Araxa, Barreiro de Araxa) – Braziliyada, Minas-Jerays ştatında niobium-nadir torpaq elementləri yatağı. Niobiumun ehtiyatına görə dünyada ən iri yataqdır. 1954-cü ildə kəşf edilmişdir. 1960-cı ildən açıq üsulla istismar olunur. Nb2O5-in ehtiyatı 17 mln. ton (filizdəki orta miqdarı 2,5%), nadir torpaq filizlərinin ehtiyatı isə təqribən 500 mln. tondur (nadir torpaq elementləri oksidlərinin filizdəki miqdarı 2,8%). Yataq Minas-Jerays nadir metal əyalətində yerləşir və karbonatitlər massivinin zənginləşmiş laterit aşınma qabığı ilə əlaqədardır. Yan süxurlarını kembriyəqədərki kvarsitlər və muskovitli şistlər təşkil edir. Aşınma qabığının qalınlığı 100–200 m, bəzən daha çoxdur. Əsas filiz mineralları: piroxlor, monasit, hötit, barit, ilmenit. Yataq, qalınlığı 0,5–40 m və Nb2O5-in miqdarı 0,4%-dən az olan dəmir filizi qatı ilə örtülmüşdür. Massivin qələvi süxurlarında ehtiyatı 115 mln. ton, P2O5-in orta miqdarı 14,9% olan apatit filizləri də aşkar edilmişdir.
Meydan Laruss
Meydan Laruss: Böyük lüğət və ensiklopediya — 1969–1973-cü illərdə 12 cilddə nəşr olunmuş Türkiyə ensiklopediyası. Nəşriyyatçısı "Meydan Gazetecilik ve Neşriyat Limited Şirketi" olmuşdur. Safa Qılınclıoğlu, Nəzihə Araz, Haqqı Dəvrim nəşriyyatına dəstək olmuşdur.
"Meydan Laruss" nəşri "Böyük Laruss Ensiklopediyası" əsasında hazırlanmışdır və müəllif hüquqlarını qoruyan türkcə məqalələrdən ibarətdir. 12 cildi tamamladıqdan sonra 2 əlavə cildlə yeni maddələr yerləşdirilmişdir. "Meydan Laruss"un hər cildi təxminən 1000 səhifədən ibarətdir. 1990-cı illərdə "Hürriyet", "Milliyet" və "Sabah" qəzetləri arasında keçirilən reklam rəqabəti zamanı "Sabah" qəzeti "Meydan Laruss" nəşrini 3-cü cildin üzərinə çap edərək kupon müqabilində öz oxucularına təqdim etmişdir.
Arxipelaq hersoqluğu
Arxipelaq hersoqluğu (Δουκάτο του Αρχιπελάγους, Ducato dell'arcipelago) və ya Naksos hersoqluğu — Egey dənizi adalarında Dördüncü Səlib yürüşündən sonra Venesiya Respublikası tərəfindən yaradılmış hersoqluq. Latın imperiyasının vassalı idi. 1537-ci ildə Osmanlı imperiyasının vassalına çevrilmişdir və 1579-cu ildə Osmanlılar tərəfindən ilhaq edilmişdir. Bununla belə, Sifnos (1617-ci ildə fəth edilmişdir) və Tinos (1715-ci ildə fəth edilmişdir) kimi adalarda xristian hakimiyyəti bir müddət sağ qalmışdı.
Kuzəliqır
Kuzəliqır — qədim Xarəzm yaşayış yeri.
Yaşayış yeri indiki Türkmənistanın Daşoğuz vilayəti ərazisində 1939-cu ildə aşkar edilmişdir. E.ə. VI-V əsrlərə aid qala xarabalığı olan Kuzəliqır Xarəzmin erkən antik dövrə aid ən böyük abidəsidir. Çiy kərpicdən tikilmiş qala yarımdairə bürc və düz divarla əhatələnmişdir. Böyük memarlıq kompleksi tədqiq edilmişdir (1978). Əhalisi maldarlıq və suvarma əkinçiliyi ilə məşğul olmuşdur. Dulus çarxında hazırlanmış saxsı qab, tuncdan "skif" tipli ox ucluğu, əmək alətləri və bəzək əşyaları, kompozisiyalı dördkünc möhür əksi və s. tapılmışdır.
Qazi Burhanəddin Anəvi
Qazi Burhanəddin Əbu Nəsr ibn Məs’ud Anəvi  — Azərbaycan da doğulmuş məşhur sufi, övliya
Həyatı
Qazi Burhanəddin  Əbu  Nəsr  1143-cü  ildə  Azərbaycanın  şimal-qərbindəki  Ani şəhərində dünyaya  gəlmişdi. Həmin dövrdə  Ani  Şəddadi  əmirliyinin  hakimiyyəti altında idi. Burhanəddin Anəvinin babaları Böyük Səlcuqlu sultanı Alp Arslanın Anini fəthindən (1064)  sonra  gəlib  bu  şəhərdə  məskunlaşmışdılar. Onun atası  Məs’ud, Şəddadi əmirliyinin  ordusunda  xidmət  edən  zabit  idi. İlk təhsilini  Anidə  alan Burhanəddin Əbu  Nəsr  şafi’i  fiqhi  ilə  yanaşı  fars  dili  və  ədəbiyyatı,  tibb,  astronomiya kimi dəqiq elmlər sahəsində də mütəxəssis idi. Xaçpəsətlərin də yaşdığı Anidə xristian teologiyası və  İncili  öyrənən  Burhanəddin  Əbu  Nəsr  gənc  yaşlarından  etibarən  şe’r yazmağa başlamışdı. 1161-ci ildə  Anini  işğalı  vaxtı  gürcülərə  əsir  düşən  Burhanəddin Anəvi 6  illik  əsarətdən  sonra  vətənə  qayıda  bilmişdi Əsirlikdən qayıdandan  sonra Anidən Təbrizə  gedən  gənc  Burhanəddin  burada  vaiz  Mahmud  Təbrizinin  tələbəsi olmuş, ondan  fiqh  elminin  incəliklərini  öyrənmişdi. Ondakı şairlik  istedadını  görən vaiz Mahmud bu qabiliyyətini müsbət istiqamətdə inkişaf etdirməsini tövsiyə etmişdi. Burhanəddin Anəvi  ustadının  təşviqi  ilə  peyğəmbərlərin  həyatını  nəzm  etmişdi. Təbrizdə təhsilini  tamamlayan  Burhanəddin  Anəvi  Əxlatşahlar  hökmdarı  əmir Seyfəddin Bəgtemürün  (1183-1193)  ölkəsinə  gedərək  burada  yaşamış,  əmirin  yaxın adamlarından biri  olmuşdu. 1188-ci ildə  həcc  ziyarəti  üçün  yola  çıxan  Burhanəddin Anəvi əmir  Seyfəddinin  elçisi  olaraq  Bağdadda  Abbasi  xəlifəsi  Nasir  Lidinillahla görüşmüşdü. 1207-ci ildə  Əxlatşah  əmirliyi  ləğv  edilərək  ərazisi  Əyyubilər  dövlətinə birləşdirilmişdi. Bu hadisədən  sonra  Konyaya  gedən  Burhanəddin  Anəvi  Anadolu Səlcuqlu sultanı  İzzəddin  I  Keykavusun  (1211-1220)  xidmətinə  daxil  olmuşdu Malatya şəhəri qaziliyinə təyin olunan Burhanəddin Əbu Nəsr Anəvi ‚Ənisü’l-Qülub‛ Ənisü’l-Qülub‛un məlum  olan  yeganə  nüsxəsi  İstanbulda  Ayasofiya  kitabxanasında saxlanılır. Burhanəddin Anəvinin ölüm tarixi 1214-cü ildən sonraya təsadüf edir. adlı farsca  əsərini  yazıb  sultan  İzzəddinə  təqdim  etmişdi. Bu əsərin  son  qismi ‚Nəsihətnamə‛ adlanır. Müəllif burada Burhan təxəllüsü ilə gənc hökmdar İzzəddin I Keykavusa nəsihət və öyüd mahiyyətində şerlər yazmışdı. ‚Ənisü’l-Qülub‛ İslam tarixi
Nemətabad (Əsədabad)
Nemətabad - İranın Həmədan ostanının Əsədabad şəhristanının Mərkəzi bəxşinin ərazisinə daxil olan kənd.
Əhalisi
2016-cı ilin məlumatına görə kənddə 160 nəfər yaşayır (41 ailə).
Yırtıcı (film, 1987)
Yırtıcı — 20th Century Fox kinokompaniyanın distribüterlik etdiyi 1987-ci ildə istehsal olunmuş ABŞ filmidir. Baş rolda Arnold Şvartsenegger iştirak edir. Film həmin ildə Saturn mükafatına layiq görülmüş və Oskar mükafatına namizəd göstərilmişdir. Filmin çəkilişi Meksikanın Palenke şəhərinə yaxın cəngəllikdə baş tutmuşdur.
Məzmun
Kosmik fəzada Yer kürəsinin ətrafından elmə məlum olmayan kosmik gəmi keçir. Bu kosmik gəmidən kapsul ayrılır. Həmin ayrılan kapsul Mərkəzi Amerikanın cəngəlliyinə yaxınlaşmaq üzrədir... ABŞ-yə məxsus təyyarə Cənubi Amerikada qəzaya uğrayır. Sağ qalan əsgərlər əsir düşürlər. ABŞ hərbi bazası həmin əsirləri xilas etmək üçün dəstə yaradır. Dəstəyə rütbəsi mayor olan "Holland" ləqəbli Alan rəhbərlik edir. Onlar gizli olaraq Cənubi Amerikaya yola düşürlər. Dəstə cəngəliyə çatdıqdan bir müddət sonra naməlum səbəbdən öldürülən insanlarla qarşılaşırlar. Düşmənin qüvvələrinin qüvvələrini məhv etmək üçün Alan plan quraraq dəstə ilə birgə düşərgəyə hücum edir. Bütün düşərgə heyəti məhv edilir. Düşmən qüvvələrindən isə yalnız Anna adlı qız əsir götürülür. Bu zaman naməlum bir kəsin onları izlədiyi təsvir olunur.
Bir müddət sonra Anna dəstə heyətindən ayrılaraq qaçmağa başlayır. Haukins onun qarşısını alır, lakin bu zaman Anna gözəgörünməz varlığın onu parçalayaraq apardığını görür. Anna bu hadisəni dəstə heyətinə çatdırır. Bu gözəgörünməz varlığın kim olduğunu axtaran heyət yollarına davm edirlər. Ardınca Bleyn öldürülür və dəstə heyətini qəti bir plan hazırlamağa məcbur edir. Lakin hazırlanmış planlar nəticəsiz qalır. Hadisələr əsnasında Ponço yaralanır, Mak və Dillon isə Yırtıcını təqib edərkən öldürülür. Sağ qalan Alan, Anna, Billi və ağır yaralanmış Ponço buranı tez bir zamanda tərk etmək üçün yollarına davam edirlər. Bir müddət sonra Billi Yırtıcının onları təqib etməsini hiss edir və sağ qalanların buradan uzaqlaşması üçün öz canını fəda edir. Yırtıcı Billini öldürdükdən sonra onlara yetişir və Ponçonu öldürür. Bu zaman Alan ciddi xəsarət alır və Annanı vertolyota çatması üçün buradan qaçmasını deyir. Anna buradan qaçır, Alan isə Yırtıcı qısa müddət mübarizə apardıqdan sonra şəlaləyə tullanır. Şəlalədən palçığ olan sahəyə çıxan Alan Yırtıcının onu görmədiyini zənn edir. Həqiqətən də, Yırtıcı onu görmür və bu səbəbdən buranı tərk edir.
Bir müddət sonra Alan Yırtıcını məhv etmək üçün çoxlu tələlər qurur. Tez bir zamanda bura yetişən Yırtıcı bir çox tələlərə düşsə də, sağ qalır və Alan onunla mübarizə aparmaq məcburiyyətində qalır. Mübarizəni qalibiyyətlə başa vuran Alan, ölümcül hala düşən Yırtıcının özünü partladacağını görür və buradan uzaqlaşır. Bu zaman Yırtıcı məhv olur. Sonda Alan Annanın ona kömək üçün göndəriyi vertolyota çatır və buranı tərk edir.
Volvoksidlər
Volvoksidlər dəstəsi  (Volvoxida) — protozoylar tipinə  aid olan dəstə.
Haqqında
Tək yaşayan  yaşıl  və  ya  rəngsiz  qamçılılardır. Bədən forması  girdə, ovalvari, uzunsov, ellipsvarı, olur. Eyni uzunluqda  olan  qamçıların  sayı  2 və ya  4  olur. Onlar bədənin  ön  ucunda  -  pellikulanın  azacıq  qalınlaşıb  papilla  əmələ  gətirdiyi  yerdən  başlanır. Pellikulası qalındır. Stiqma bədənin  ön  ucunda  yerləşir. Rəngsiz növlərdə  stiqma  və  xloroplastlardan  məhrumdur. Qamçıların əsasında  iki  yiğılıb-açılan  vakuol  yerləşir. Ehtiyat – maddəsi nişastadır. Nüvə girdədir. Hüceyrənin mərkəzində  yerləşir. Çoxalması aqam  yolladır. İzoqamiya və  ya  anizoqamiya  formasında  cinsi  prosesi  də  məlumdur. Avtotrof və  ya  saprofitdir. Üzvi maddələrlə  zəngin  olan  şirinsu  hövzələrində  yaşayır. Suyun təmizlənməsində  və  durulaşmasında  iştirak  edirlər. 250 növü  məlumdur. Azərbaycanda Chlamydomonadidae  fəsiləsinə  daxil  olan  Polytoma  cinsinin  nümayəndələri  tapılmışdır.
Mənbə
Azərbaycanın heyvanlar aləmi. I cild. Birhüceyrəlilər və  çoxhüceyrəlilər (buğumayaqlılar  və  xordalılardan başqa). – Bakı, Elm. 2002 . – 268 s.
Bernard Martin (ekoloq)
Martin Bernard (Bernard Martin) — Kanadalı balıqçı və ekoloq. 1999-cu ildə Ətraf Mühitin Mühafizəsi üzrə Qoldman mükafatına layiq görülüb.
Bioqrafiya
Martin Nyufaundlend ştatının Petti Harbor Maddox Kouv şəhərində balıqçı ailəsində anadan olub. Ailəsi artıq dörd nəsildir ki, treska ovu ilə məşğul olmağa davam edir.
Treska ovuna qoyulan moratorium
1992-ci ildə Kanada hökuməti balıq populyasiyasının artacağı ümidi ilə kommersiya balıq ovunu qadağan edir. Kommersiya balıq ovu ilə bağlı moratoriumdan sonra Martin qeyd edir ki, bir çox istirahət balıqçıları hələ də məşğuldur və 1994-cü ildə istirahət məqsədilə balıq ovu da qadağan edilib. Treska balığının ovu ilə bağlı moratorium bir çox Nyufaundlendliləri maliyyə çətinliyi ilə üz-üzə qoyur. Martin ətraf mühitə qoyulan moratoriumun əhəmiyyətindən xəbərdar olsa da, istirahət məqsədilə balıq ovuna qoyulan qadağadan məyus olur, çünki bu ailələri və icmaları ənənəvi balıqçılıqdan imtina etməyə məcbur edir.
Ekoloji fəaliyyətlər
Martin hələ də edilə bilən digər dəniz ekosistemlərini qorumaq məqsədi ilə öz təcrübəsi haqqında danışmağa başlayır. O, Alyaska, Nikaraqua, Yeni Zelandiya və Eritreyadakı təcrübəsini bölüşür. O, həmçinin treskanın həddindən artıq ovlanması və köhnə qərb sahili meşələrinin qırılması arasında ekosistemin pozulmasında əlaqə tapır. 1993-cü ildə o, ağacların kəsilməsinə qarşı keçirilən aksiyada iştirak etdiyi üçün Klayokot boğazı yaxınlığında həbs edilir.
1999-cu ildə Martin Qoldman Ətraf Mühit mükafatını qazanır. Ona verilən pul mükafatını balıq ovu qadağasından yaranan borcları ödəmək, dörd uşağı saxlamaq və qalan pulu xeyriyyəçilik üçün xərcləmək üçün istifadə etmək qərarına gəlir. O, pul mükafatı hesabına biznesinin inkişaf edə biləcəyinə sevinir.
2012-ci ilə qədər treska populyasiyası bərpa olunmur. Təbiət mühafizəçiləri mümkün iqtisadi nəticələrə baxmayaraq, ABŞ-nin şərq sahillərində oxşar tədbirlərin görülməsini tövsiyə edirlər. Eyni zamanda balıqçılıq bazarında treskaları xərçəngkimilər əvəz edir. Bununla belə, Kanadalı balıqçılar sabit populyasiyanı saxlamaq üçün tövsiyə olunan tutma limitlərini pozmamaq üçün daha diqqətli olurlar. Martin özü xərçəngkimiləri tutmağa başlayır. O, ümid edir ki, treska ehtiyatları yavaş-yavaş bərpa olunar.
Gözəlli (Pərsabad)
Gözəlli — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 260 nəfər yaşayır (50 ailə).
Kültəpə (Pərsabad)
Kültəpə — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 114 nəfər yaşayır (21 ailə).
Əli Hikmət Ayərdəm
Əli Hikmət Əyərdəm  — Türk əsgəri və siyasətçisi. Türkiyə İstiqlaliyyət müharibəsində iştirak edən ən yüksək rütbəli komandirlərdən biri idi. Müharibədən sonra millət vəkili oldu.
Hərbi fəaliyyəti
1899-cu ildə hərbi məktəbi, 1902-ci ildə isə Hərbi Akademiyanı bitirdi. 31 mart üsyanını yatırmaq üçün Hərəkat ordusuna qoşuldu. . Balkan müharibələrində və Birinci Dünya müharibəsində iştirak etmişdir. 20 yanvar 1921-ci ildə Anadoluya köçdü və buradakı İstiqlaliyyət müharibəsinə qoşuldu. 1921-ci ilin mart-may aylarında 12-ci şöbə şöbəsinin komandiri vəzifəsində çalışmışdır. Daha sonra isə Milli Müdafiə Nazirliyinin müşaviri təyin edildi. Böyük hücum zamanı 2-ci korpusa komandirlik etdi. 19 yanvar 1923-cü ildə Türkiyə Böyük Millət Məclisinin ikinci dövründə Bursa məbusu seçildi. 1924-cü ildə vəzifəsindən istefa etdi və yenidən orduya qatıldı. 26 may 1935-ci ildə öz istəyi ilə təqaüdə çıxdı. 1935-ci ildən 1939-cu ilə qədər Qaziantepin millət vəkili kimi parlamentin üzvü olmuşdur.
1939-cu ildə vəfat etmişdir. 29 noyabr 1988-ci ildə nəşi Türkiyə Dövlət məzarlığına köçürüldü.
Əbu Abdullah Nafi əl-Azərbaycani
Əbu Abdullah Nafi’ ibn Əli ibn Yəhya əs-Səravi əl-Azərbaycani  (?-1010)—Azərbaycan alimi.
Şafi’i məzhəbinə  mənsub  mühəddis  və  fəqih  idi. Əbu Əyyaş  Cə’fər  ibn  Muhəmməd Ərdəbilidən hədis dinləmişdi. Əli ibn Muhəmməd ibn Məhruyə Qəzvini, Əbü’l-Həsən Əli ibn  İbrahim  əl-Qəttan  Qəzvininin  tələbəsi  olmuş,  onların  yanında  fiqh  elmini öyrənmişdi.
Laruss (nəşriyyat)
Laruss — 1852-ci ildə Pyer Laruss və Ogüst Byan tərəfindən təsis edilmiş Fransa nəşriyyatı. Nəşriyyat istinad ədəbiyyatının (lüğətlərin, ensiklopediyaların) nəşri üzrə ixtisaslaşmışdır.
Tarixi
Bundan əlavə, nəşriyyat "Vie et langage" elmi-populyar jurnalı, həmçinin "Langue française" və "Langages" jurnallarını kimi dilçilik üzrə jurnallar nəşr etdirir. Nəşriyyatın proqramına "Langue et langage" seriyasında çap olunmuş dilçilik üzrə əsərlər də daxildir.